  Туспуктэм: vk.com (Народное творчество Удмуртии) Майя Бывальцева Удмуртиын «Удмуртская Республика: декоративно-прикладное искусство и художественные ремёсла» энциклопеди (12+) поттӥзы. Сое кылдытонэ тодосчиос, кибашлыос, удысъя дышетӥсьёс, элькун музейёсысь ӧнеричос пыриськизы. Со сярысь улосвыл тӧролэн но кивалтэтлэн пресс-службазы ивортӥз. Книгае 600-лэсь трос статьяос но иллюстрациос пыртэмын, Удмуртиын чеберлыко киужъёсты лэсьтон сӧзнэтлэн кутсконэз но азинсконэз сярысь верамын. « Удмурт Элькунлэн туж узыр лулчеберетэз но киужъёс лэсьтонъя йӧскалык йылолъёсыз, соос трос аръёс ӵоже кылдӥзы но поколениысь поколение выжылӥзы. Калык киужъёс – со Россилэн зэмос узырлыкез, соос бадӟым кунамы улӥсь калыкъёслэсь историзэс, лулчебертсэс но аспӧртэм опытсэс возьмато. <…> Соин ик чеберлыко киужъёс сярысь тодонлыкез утён но вӧлмытон – бадӟым кун ужпум » Владимир Соловьёв, Удмуртиысь лулчеберетъя министр Бичет 480 эксэмплярен поттэмын. Ӝоген со лыдӟетъюртъёсы, лулчебертъя центръёсы, кибашлыослэн юртъёсазы, лулчеберетъя, тодосъя, дышетонъя ужъюртъёсы вуоз. Тодэ вайытом, Чеберлыко киужъёсъя йӧскалык центр кылдэм дырысен 30 ар тырмонлы, ужъюртын «Культурный код Удмуртии» адӟытон радъязы. Нош Москваысь Литературая институтын удмурт веросъёсын ӟуч кылын бичет поттӥзы. Тегъёс: Удмуртия киуж книгаос  